section_heading: Europska Formula 3
paragraph_text: U svojoj prvoj sezoni Europske Formule 3 2016., Mazepin je vozio Dallarin F316/018 bolid s Mercedesovim motorom za momčad Hitech Grand Prix, a momčadski kolege su mu bili George Russell, Ben Barnicoat i Alexander Sims. Sezona se sastojala od 30 utrka, odnosno 10 rundi od kojih se na svakoj vozilo po tri utrke. Mazepin je upisao prve bodove na trećoj utrci prve runde na Paul Ricardu, kada je osvojio 10. mjesto. Na treningu za prvu utrku druge runde na Hungaroringu, došlo je do incidenta između Mazepina i Calluma Ilotta u Van Amersfoort Racingu, kada je Ilott u jednom trenutku zametao Mazepinu. Nakon što je trening završio, Mazepin je izašao iz bolida i prišao Ilottu, a nakon kratke razmjene riječi, Mazepin je udario Ilotta. Nakon što su dva vozača bila razdvojena, Mazepin je ponovo nasrnuo na Ilotta, koji je zadobio povredu čeljusti, posjekotine na obrazu i vratu, te modricu na oku. Suci među kojim je bio i Emanuele Pirro, kaznili su Mazepina sa zabranom nastupa na jednoj utrci. Frits van Amersfoort, šef Ilottove momčadi, nazvao je kaznu blagom i sramotnom, tvrdeći da je prva Mazepinova reakcija mogla biti emocionalna i ishitrena, ali onda su dva vozača bila odvojena, te je Ilott ponovno napadnut.<ref> Nikita Mazepin banned for altercation in European Formula 3 paddock - Autosport. Objavljeno 22. travnja 2016. Pristupljeno 31. ožujka 2021.  Na sljedećih sedamnaest utrka, Mazepin nije osvajao bodove, a onda je 8. mjestom na trećoj utrci sedme runde na Spa-Francorchampsu ponovo osvojio bodove. Posljednje bodove osvojio je na prvoj i drugoj utrci posljednje runde na Hockenheimringu. S 10 bodova, Mazepin je osvojio 20. mjesto u ukupnom poretku vozača.<ref> FIA Formula 3 European Championship 2016 standings - Driver Database. Pristupljeno 17. veljače 2021.